धुबुरि , जानुवारि 5 : आसाम हादोरसायाव थांनाय 30 जुलाइ 2018 आव जोबथा आरो आबुं नेशनेल रेजिस्तार ऑव सितिजेनसिव ( NRC ) नि फारिलाइखौ फोसावनायाव गोबां सुबुंफोनि मुंफोरा थालांदोंमोन आरो गोरोन्थि जालांदोंमोन । बेफोर गोरोन्थि जालांनाय मुंफोरखौ गोरोन्थि गोयै खालामफिन्नो मुंथिसनफिन्नाय आरो अजद होफिन्नाय खामानिआ सोलिफुबाय थानाय समाव धुबुरि जिल्लायाव गासै 1.31,203 सुबुंफोरा मुं थिसनफिनदों । मखनो गोनांदि , जोबथा आबुं फारिलाइखौ फोसावनाय समाव हादोरसायाव गासै 40 लाख सुबुंफोरनि मुंफोरा थालांदोंमोन । बेनिनो धुबुरि जिल्लायाव गासै सा 1.40,488 सुबुंफोरनि मुंफोरा जोबथा फारिलाइआव नुजायाखैमोन । आसाम सरकारा नैथि आरो जोबथा द्राप्त फारिलाइखौ 30 जुलाइ 2018 आव फोसावदोंमोन । गासै हादोरसायाव सा 3.29,91.384 सुबुंफोरनि मुं थसन्नायफोरनि मादाव सा 2.89,83.677 सुबुंफोरनि मुंफोरा जोबथा फारिलाइ आव नुजादोंमोन । गासै सा 37.59,630 सुबुंफोरनि मुं थिसन्नायफोरखौ गनायथि होआखैमोन आरो सा 2.48,077 सुबुंफोरनि आरज बिलाइखौ लाखिनानै दोनथ' दोंमोन । एनआरसीनि सेथि एबा गिबि फारिलाइखौ थांनाय 31 डिसेम्बर 2017 अक्तनि हर गेजेराव फोसावदोंमोन । 
आसाम एनआरसी : धुबुरि जिल्लायाव गासै 1.3 लाखसो सुबुंफोरा मुं थिसनफिनदों